Legal Document

Category: 177

Text:
20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 982 της 5/14 Δεκ. 1979 (ΦΕΚ Α΄ 275) Περί εξαιρέσεως από τας διατάξεις του άρθρ. 6 του Ν.Δ. 496/1974 «περί Λογιστικού των Ν.Π.Δ.Δ.» του Οργανισμού Υδρεύσεως Θεσ/νίκης (Ο.Υ.Θ.). Άρθρον μόνον.- Εξαιρείται της εφαρμογής της παρ. 1 του άρθρ.6 του Ν.Δ. 496/74, ως ετροποποιήθη και συνεπληρώθη μεταγενεστέρως, ο Οργανισμός Υδρεύσεως Θεσσαλονίκης (Ο.Υ.Θ.). 21 .ΑΠΟΦΑΣΗ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. ΕΔ5/12/198 της 28 Αυγ./15 Σεπτ.  1981 (ΦΕΚ Β΄ 547) Περί αναθέσεως στον Ο.Υ.Θ. σχετικών ενεργειών για την είσπραξη του τέλους χρήσεως υπονόμων από τους μη υδροδροτουμένους από τον Οργανισμό αυτόν. Έχοντας υπόψη: α)Τις διατάξεις της παρ. 2 του άρθρ. 1 του Νόμ. 961/79 (ΦΕΚ 202/Α/79). β)Την κοινή απόφαση των Υπουργών Οικονομικών και Δημ. Έργων αριθ. Δ.11288/8/27.11.75 (ΦΕΚ 1398/Β/75). γ)Τις αποφάσεις του Δ.Σ. του Ο.Α.Θ. αριθ. 250/81 και 332/81 και δ)Την ανάγκη εισπράξεως του τέλους χρήσεως υπονόμων από τους μη υδροδροτουμένους από τον Ο.Υ.Θ., αλλά χρησιμοποιώντας το αποχετευτικό δίκτυο του Οργανισμού Αποχετεύσεως Θεσσαλονίκης (ΟΑΘ), αποφασίζουμε: Α. Αναθέτουμε στον Οργανισμό Υδρεύσεως Θεσσαλονίκης (Ο.Υ.Θ.): Σελ. 720(γ) Τεύχος Ε62-Σελ. 82 1)Την τοποθέτηση, συντήρηση, επισκευή και έλεγχο υδρομέτρων, στα ακίνητα που χρησιμοποιούν το αποχετευτικό δίκτυο, χωρίς να υδροδοτούνται από τον Ο.Υ.Θ. Η δαπάνη προμηθείας των υδρομέτρων θα βαρύνει τον Ο.Α.Θ. η δε δαπάνη τοποθετήσεως συντηρήσεως και επισκευής αυτών, σύμφωνα με τον εκάστοτε ισχύοντα Κανονισμό Υδροληψίας του Ο.Υ.Θ., θα βαρύνει αυτούς που χρησιμοποιούν το υδρόμετρο. Στις περιπτώσεις αυτές, θα εφαρμόζονται κατά πάντα οι σχετικές διατάξεις του Κανονισμού λειτουργίας του δικτύου του Ο.Υ.Θ., και ο Οργανισμός αυτός θα έχει την εξουσία ελέγχου σε όλα τα ανωτέρω υδρόμετρα όπως και για τις τυχόν παράνομες παρακάμψεις ή διακλαδώσεις. 2.Τη βεβαίωση, είσπραξη και απόδοση στον Ο.Α.Θ. του εκάστοτε ισχύοντος τέλους χρήσεως υπονόμων των ανωτέρω ακινήτων, μετά την παρακράτηση αμοιβής 5%, που προβλέπεται από την κοινή Υπουργική απόφαση αριθ. Δ.11288/8/ 27.11.75. Τα έξοδα συντηρήσεως, επισκευής και ελέγχου των υδρομέτρων, εισπράττονται από τον Ο.Υ.Θ. για λογαριασμό του. Β΄. Ο Οργανισμός Αποχετεύσεως Θεσσαλονίκης (ΟΑΘ) υποχρεούται: 1)Να εξακριβώνει τα ακίνητα που χρησιμοποιούν το αποχετευτικό δίκτυο, χωρίς να υδροδοτούνται από τον Ο.Υ.Θ. και να στέλνει τα απαραίτητα στοιχεία για τα ακίνητα αυτά, στον εν λόγω Οργανισμό. 2)Να μεριμνά για την είσπραξη των καθυστερουμένων λογαριασμών του τέλους χρήσεως υπονόμων βάσει των διατάξεων περί εισπράξεως δημοσίων εσόδων, ύστερα από σχετική ειδοποίηση του Ο.Υ.Θ, και στην περίπτωση αυτή ο Ο.Υ.Θ. δικαιούται του ποσοστού 5%. Γ΄. Η είσπραξη των τελών χρήσεως για τους χρησιμοποιούντες το δίκτυο του Ο.Α.Θ., αλλά μη υδρευόμενους από τον Ο.Υ.Θ., θα αρχίζει με την τοποθέτηση των υδρομέτρων, με την επιφύλαξη των δικαιωμάτων χρήσεως του Ο.Α.Θ. για την είσπραξη των τελών της χρήσεως πριν απ’ την τοποθέτηση του υδρομέτρου.